text: Microsoft обновява и Office пакета заедно с Windows 11 - dni.bg
  Home /Microsoft обновява и Office пакета заедно с Windows 11
  След като преди няколко дни от Microsoft представиха новата операционна Windows 11, сега очаквано стана ясно, че от компанията ще обновят и своят Office пакет. Промените ще са главно визуални, за да съвпаднат с новия интерфейс на Windows.
  Очаква се освен визуалните промени, новият Office пакет да се сдобие и с някои промени по менютата и да опрости максимално новата лентата с инструменти в горната част, която е налична от обновлението през 2007 година.
  Тъмен режим или Dark Mode също ще бъде една от новостите, която ще е достъпна за потребителите избрали обновената версия на Word, Excel, Power Point, OneNote и Outlook, а заоблени ръбове и полупрозрачни елементи ще допълват новия дизайн.